open-index/open-wikipedia-markdown huggingface dataset:
Den 66. Golden Globe-utdelingen

**Den 66. [[Golden Globe-prisene|Golden Globe]]-utdelingen**

11. januar 2009

----
Film – Drama: 
*** Slumdog Millionaire ***
----
Film – Musikal eller komedie: 
*** Vicky Cristina Barcelona ***
----
TV-serie – Drama: 
*** Mad Men ***
----
TV-serie – Musikal eller komedie: 
*** 30 Rock ***
----
Miniserie eller TV-film: 
*** John Adams ***


**Den 66. [[Golden Globe-prisene|Golden Globe]]-utdelingen** ble avholdt søndag 11. januar 2009 for å tildele priser til de beste prestasjonene innen film og TV i 2008.

## Vinnere

**Beste film – drama:** *[[Slumdog Millionaire]]*

**Beste kvinnelige skuespiller i film – drama:** Kate Winslet – *[[Revolutionary Road]]*

**Beste mannlige skuespiller i film – drama:** Mickey Rourke – *[[The Wrestler]]*

**Beste film – musikal eller komedie:** *[[Vicky Cristina Barcelona]]*

**Beste kvinnelige skuespiller i film – musikal eller komedie:** Sally Hawkins – *[[Happy-Go-Lucky]]*

**Beste mannlige skuespiller i film – musikal eller komedie:** Colin Farrell – *[[In Bruges]]*

**Beste kvinnelige birolle i film:** Kate Winslet – *[[The Reader]]*

**Beste mannlige birolle i film:** Heath Ledger – *[[The Dark Knight]]*

**Beste animasjonsfilm:** *[[WALL·E]]* 

**Beste fremmedspråklig film:** *[[Waltz with Bashir]]* (Israel)

**Beste regi:** Danny Boyle – *[[Slumdog Millionaire]]*

**Beste manus:** *[[Slumdog Millionaire]]* – Simon Beaufoy

**Beste originalmusikk:** *[[Slumdog Millionaire]]* – A.R. Rahman

**Beste TV-serie – drama:** *[[Mad Men]]*

**Beste kvinnelige skuespiller i TV-serie – drama:** Anna Paquin – *True Blood*

**Beste mannlige skuespiller i TV-serie – drama:** Gabriel Byrne – *In Treatment*

**Beste TV-serie – musikal eller komedie:** *30 Rock*

**Beste kvinnelige skuespiller i TV-serie – musikal eller komedie:** Tina Fey – *30 Rock*

**Beste mannlige skuespiller i TV-serie – musikal eller komedie:** Alec Baldwin – *30 Rock*
 
**Beste miniserie eller TV-film:** *John Adams*

**Beste kvinnelige skuespiller i miniserie eller TV-film:** Laura Linney – *John Adams*

**Beste mannlige skuespiller i miniserie eller TV-film:** Paul Giamatti – *John Adams*

**Beste kvinnelige birolle i en TV-serie, miniserie eller TV-film:** Laura Dern – *Recount*

**Beste mannlige birolle i en TV-serie, miniserie eller TV-film:** Tom Wilkinson – *John Adams*

## Referanser
Rafahleiren

**Rafahleiren** (مخيم رفح or معسكر رفح) er en palestinsk flyktningleir på Gazastripen. Den ligger rett ved grenselinjen mellom Gaza og Egypt. Den ble opprettet i 1949 og utgjør i praksis en nordlig bydel av byen Rafah. Den var en gang Gazas folkerikeste flyktningleir, men omfordelinger har endret dette, særlig ved at folk er flyttet til den tett inntil liggende leiren Tall as-Sultan, som egentlig for det meste skulle absorbere flyktninger omplassert fra Canada Camp. 

Ifølge UNRWA hadde leiren en befolkning på 95&nbsp;187 innbyggere i 2005,; dette rimer ikke med det palestinske statistiske sentralbyrås tall på ca. 58&nbsp;000 til samme tid. Leiren har 31 skoler (20 barneskoler, 11 ungdoms- og videregående skoler) drevet av UNRWA.  

## Referanser
Lyst ringurtefly

**Lyst ringurtefly** (*Hoplodrina octogenaria*) er en sommerfugl som tilhører familien nattfly (Noctuidae).

## Utseende
Et middelsstort (vingespenn 32 – 35 mm), kraftig bygd, gulbrunt nattfly. **Forvingen** er noe avrundet, lyst gulbrun med tydelige, mørke, nyre- og ringmerker som har en smal, lys kant. Vingen har også mer eller mindre tydelige, mørke tverrlinjer. **Bakvingen** er blekt brunlig grå. Arten ligner flere andre arter, den skiller seg fra brunt urtefly (*Caradrina morpheus*) på at nyre- og ringmerkene har lys kant, og fra mørkt ringurtefly (*Hoplodrina blanda*) på forvingenes varme brunlige fargetone.

## Levevis
Arten finnes mest i åpne områder, der larvene kan leve på mange ulike urter. Den overvintrer som larve. De voksne sommerfuglene flyr i juni – august.

## Utbredelse
Arten finnes i Europa og videre østover til Stillehavet i Øst-Sibir. I Norge er den vanlig på Sørlandet og den sørligste delen av Østlandet, mer lokalt utbredt på Vestlandet og det nordlige Østlandet. Nordligst er den funnet på Nordmøre.

## Referanser




## Kilder
* Norges sommerfugler – Lyst ringurtefly http://www.toyen.uio.no/fagene/zoologi/insekter/norlep/noctuidae/octogenaria.html
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/h/hoplodrina_octogenaria.html
* *Hoplodrina octogenaria* på UK moths: https://web.archive.org/web/20071106212112/http://www.ukmoths.org.uk/show.php?bf=2381

## Eksterne lenker
*
Amman New Camp

**Amman New Camp**, lokalt omtalt som **Wihdat** (*مخيم الوحدات*), er den nest største palestinske flyktningleiren i Jordan, med en befolkning på 49&nbsp;805 registrerte flyktninger pr 2002. Den ble tidligere drevet av UNWRA, men drives nå av Department of Palestinian Affairs.

## Eksterne lenker
* http://www.un.org/unrwa/refugees/jordan/newamman.html
* Fotos fra Amman New Camp
Pearls of Passion

***Pearls of Passion*** er Roxettes debutalbum, utgitt i oktober 1986. Albumet ble relansert internasjonalt i oktober 1997. Albumet ble opprinnelig kun utgitt i Skandinavia og Canada.

Albumet solgt særlig godt i Sverige, og kom på andreplass på den svenske albumlisten.

«Neverending Love», «Goodbye to You», «Soul Deep» og «I Call Your Name» ble utgitt som singler. «Soul Deep» var også med på deres tredje studioalbum, *[[Joyride]]* i 1991 og «So Far Away» var med på *[[Tourism]]* i 1992.

Albumet har solgt i overkant av 1 millioner eksemplarer.

## Sporliste

#«Soul Deep»
#«Secrets That She Keeps»
#«Goodbye to You»
#«I Call Your Name»
#«Surrender»
#«Voices»
#«Neverending Love»
#«Call of the Wild»
#«Joy of a Toy»
#«From One Heart to Another»
#«Like Lovers Do»
#«So Far Away»
#«Pearls of Passion» *
#«It Must Have Been Love (Christmas for the Broken-Hearted)» *
#«Turn to Me» *
#«Neverending Love» *[Tits & Ass demo / 1986]* *
#«Secrets That She Keeps» *[Tits & Ass demo / 1986]* *
#«I Call Your Name» *[Montezuma Demo / 26.07.86]* *
#«Neverending Love» *[Frank Mono-Mix / 1987]* *
#«I Call Your Name» *[Frank Mono-Mix / 1987]* *

: *kun tilgjengelig på relanseringen fra 1997

## Eksterne lenker
*
Mørkt ringurtefly

**Mørkt ringurtefly** (*Hoplodrina blanda*) er en sommerfugl som tilhører familien nattfly (Noctuidae).

## Utseende
Et middelsstort (vingespenn 31 – 35 mm), kraftig, lyst gråbrunt nattfly. Det kan ligne flere andre arter, men skilles fra lyst ringurtefly (*Hoplodrina octogenaria*) på at forvingen er nøytralt gråbrun, ikke gulaktig, og fra brunt urtefly (*Caradrina morpheus*) på at vingens nyre- og ringmerker har lys kant. **Forvingen** er lyst gråbrun, med tydelige, lyskantede nyre- og ringmerker som ellers er samme farge som resten av vingen. Ellers er tegningene ganske utydelige, men man kan ane to mørke tverrbånd som gjerne er redusert til rekker av flekker. **Bakvingen** er blekt gråbrunlig med mørkere årer.

## Levevis
Arten finnes helst på varme, solåpne steder der larvene lever på ulike urter. Larven overvintrer. De voksne sommerfuglene flyr om natten i juli – august.

## Utbredelse
Arten finnes over det meste av Europa. I Norge er den vanlig på Sørlandet og på Østlandet sør for Oslo. På Vestlandet og den nordlige delen av Østlandet er den forholdsvis sjelden. Den er funnet nord til Nordmøre.

## Referanser




## Kilder
* Norges sommerfugler – Mørkt ringurtefly http://www.toyen.uio.no/fagene/zoologi/insekter/norlep/noctuidae/blanda.html
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/h/hoplodrina_blanda.html
* *Hoplodrina blanda* på UK moths: http://ukmoths.org.uk/show.php?bf=2382

## Eksterne lenker
*
Linjefly

**Linjefly** (*Charanyca trigrammica*) er en sommerfugl som tilhører familien nattfly (Noctuidae).

## Utseende
Et middelsstort (vingespenn 33 – 37 mm), kraftig, lyst grågult nattfly. Arten kan ikke forveksles med noen andre nordeuropeiske arter. **Forvingen** har fire smale, brune tverrstriper, den innerste av disse er bare tydelig i den fremre halvdelen, nummer tre er uskarp. **Bakvingen** er gulgrå.

## Levevis
Arten kan finnes både i litt åpen skog, i skogkanter og i helt åpne områder. Larven lever mest like under jordoverflaten og gnager på rothalsene til ulike urter, blant andre groblad (*Plantago major*). Den overvintrer. De voksne sommerfuglene flyr om natten i juni – juli og kommer gjerne til lys.

## Utbredelse
Arten finnes i Europa, bortsett fra lengst i nord, og østover til Kaukasus. Det er usikkert om den har faste bestander i Norge. Den er funnet nokså få ganger langs kysten fra Oslo i øst til Søgne i vest. De siste årene er det funnet noen eksemplarer nær Kristiansand, så det er mulig at den holder på å etablere seg der. Den er listet som sårbar (V) på Norsk rødliste for arter, men det er usikkert om den hører hjemme der siden den kanskje ikke har bestander i Norge.

## Referanser




## Kilder
* Norges sommerfugler – Linjefly http://www.toyen.uio.no/fagene/zoologi/insekter/norlep/noctuidae/trigrammica.html
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/c/charanyca_trigrammica.html
* *Charanyca trigrammica* på UK moths: https://web.archive.org/web/20071108202137/http://www.ukmoths.org.uk/show.php?bf=2380
## Eksterne lenker
*
Ago Markvardt

**Ago Markvardt** (født 1969) er en tidligere sovjetisk/estisk kombinertløper. 

Under OL 1994 på Lillehammer lå Markvardt på andreplass etter hopprennet, men falt ned på femteplassen etter langrennet. Sammen med Allar Levandi og Magnar Freimuth kom det estiske laget på fjerdeplass i lagkonkurransen. 

I 1997 gikk Markvardt igjen glipp av en medalje ved et internasjonalt mesterskap, da han ble nummer fire i normalprogrammet under verdensmesterskapet i Trondheim.

Markvardts beste resultat i en verdenscupøvelse var en åttendeplass i 1994 i Trondheim, en plassering han tangerte i 1996 i Lahtis.

## Referanser


## Eksterne lenker
*
Aita Camastral

**Aita Camastral** (født 9. april 1983) er en sveitsisk alpinist. Hun har spesialisert seg innen disiplinene slalåm og storslalåm.

I mars 2006 ble Camastral overraskende sveitsisk mester i slalåm. Få dager senere var hun også den raskeste under det tyske mesterskapet, og hadde bedre tid enn den tyske mesteren Monika Bergmann-Schmuderer.

25. november 2006 deltok hun i sitt første verdenscuprenn, et storslalåmrenn i Aspen. 10. november 2007 tok hun sine første verdenscuppoeng ved å bli nr. 19 i slalåm i Reiteralm. To uker senere kjørte hun inn til 11.-plass i slalåm i Panorama med beste tid i finaleomgangen.

I slutten av mars 2008 vant hun en ny sveitsisk mestertittel i slalåm.

## Referanser


## Eksterne lenker
*
Colt 9mm SMG

**Colt 9mm SMG** er en maskinpistol produsert av Colt, basert på AR-15 plattformen.

Våpenet har mekanisme med masseretardert sluttstykke (i motsetning til de gassdrevne AR-15 riflene med roterende sluttstykke), og skytes med lukket sluttstykke. Våpenet er ellers stort sett likt AR-15, og bruker kopier av Uzi våpenmagasiner med modifisert låsing for å bli tilpasset AR-15 magasinutløser.

## Bilder

Image:Colt SMG 635.jpg|Venstre side
Image:Eds Colt SMG 635 left side with M2 sight.jpg|Venstre side av låsekasse
Image:Eds Colt SMG 635 right side, ML 2 sight, Colt mount.jpg|ML2 sikte


## Eksterne lenker
* 
* Chuck Taylor's rapport om Colt 9mm SMG 
* Colt Defense
* Modern Firearms – Colt 9mm SMG
Vandresteppefly

**Vandresteppefly** (*Spodoptera exigua*) er en sommerfugl som tilhører familien nattfly (Noctuidae). Den har ikke bestander i Norge, men kan av og til komme flyvende inn fra sørøst.

## Utseende
Et middelsstort (vingespenn 27 – 31 mm), slankt, mer eller mindre gråspraglete nattfly. **Forvingen** er forholdsvis smal, med tydelige, bleke eller rødlige, nyre- og ringmerker, ellers stort sett uten tydelige tegninger. **Bakvingen** er stor og bred, delvis gjennomsiktig, hvit med mørke skjell på årene og langs ytterkanten. Larven er naken, mørkgrønn på ryggen, med bred, svartgrønn sidestripe, lyst gulgrønn på buken.

## Levevis
Der arten hører hjemme, forekommer den i ulike slags åpne områder, også på dyrket mark. Larven lever på ulike lave planter, både ville og dyrkede, og kan gjøre betydelig skade i jordbruket på en lang rekke forskjellige avlinger (https://web.archive.org/web/20090129151539/http://creatures.ifas.ufl.edu/veg/leaf/beet_armyworm.htm). I Nord-Europa kan den dukke opp nært sagt hvor som helst, men den formerer seg ikke her. Den kan foreta lange vandringer. De fleste nordeuropeiske eksemplarene er funnet i august og september.

## Utbredelse
Vandresteppeflyet stammer trolig fra Sørøst-Asia, men i dag er den en kosmopolitt, det vil si at den forekommer over hele verden. Den har faste bestander i tropiske og subtropiske områder i alle verdensdeler, nord til Sør-Europa. I Norge er den bare påtruffet tre ganger: i Siljan i Telemark i 1964, i Arendal i 1996 og i Oslo i 2000.

## Referanser




## Kilder
* Norges sommerfugler – Steppefly http://www.toyen.uio.no/fagene/zoologi/insekter/norlep/noctuidae/exigua.html
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/s/spodoptera_exigua.html
* *Spodoptera exigua* på UK moths: https://web.archive.org/web/20071029025947/http://www.ukmoths.org.uk/show.php?bf=2385
* Nettside fra University of Florida om steppefly https://web.archive.org/web/20090129151539/http://creatures.ifas.ufl.edu/veg/leaf/beet_armyworm.htm

## Eksterne lenker
*
David Phelps

**David Phelps** (født 1969) er en amerikansk vokalist, sangforfatter og arrangør som er mest kjent for sitt engasjement som tenor og solist i Gaither Vocal Band. Han deltok der i åtte år, så gikk han solo, men har siden kommet tilbake til utgangspunktet. Både mens han var i Gaither Vocal Band og senere har han gitt ut en rekke soloalbum, inkludert tre album med julesanger. Med Gaither Vocal Band deltok han i seks av Billy Grahams møtekampanjer. Fra 1994 til 1996 var han artist-in-residence i First Baptist Church, Hurst (Texas).  

David Phelps er en lyrisk tenor med evne til å holde høye toner i lang tid. Opptak fra konserter viser at han har mer enn tre oktavers spenn i sin stemme. Dette kan oppleves både på *Just As I Am* fra albumet Revelation og på konserter. I Gaither Vocal Band nyttet man ofte dette spennet.  

Han er gift med Lori, de har fire barn og bor i nærheten av Franklin (Tennessee). I oktober 2008 holdt han konserter i Haugesund og Bergen.

## Diskografi

### Solo studioalbum
* 2008  The Voice
* 2005  Life is a Church
* 2004  Revelation
* 2001  David Phelps
* 1994  Journey to Grace

### Solo livealbum
* 2008 O Holy Night CD/DVD (Live with guest appearance by Jack Daniels)
* 2007  Live in Birmingham CD/DVD
* 2006  Legacy of Love CD/DVD (Certified Gold)

### Solo julealbum
* 2007  One Wintry Night
* 2000  Joy, Joy

### Med Gaither Vocal Band
* 2004  Greatest Hits
* 2003  A Capella
* 2002  Everything Good
* 2000  I Do Believe
* 1999  God Is Good
* 1998  Still the Greatest Story Ever Told
* 1998  Hawaiian Homecoming

## Eksterne lenker
* 
* 
* "When God Dips His Love" video
Aivar Rehemaa

**Aivar Rehemaa** (født 1982) er en estisk tidligere langrennsløper. 

Rehemaa kommer fra en langrennsfamilie. Tanten Rutt Šmigun er en tidligere langrennsløper, og mor til den internasjonale stjernen Kristina Šmigun-Vähi og den tidligere juniorverdensmesteren Katrin Šmigun. Rehemaa blir trent av sin onkel, den dobbelte juniorverdensmesteren fra 1972, Anatoli Šmigun. 

Under junior-VM 2002 i Schonach stod Rehemaa for en stor overraskelse. På 30 km klassisk fellesstart greide han å løsrive seg fra konkurrentene flere kilometer før mål, og vant med over 20 sekunders forsprang. Det var den første juniortittelen en estisk herreløper hadde vunnet. Han deltok også på 10 km fristil, der han ble nummer 27.

Rehemaa fikk sin debut i verdenscupen i februar 2001 i Otepää, der han ble nr. 61 av 65 deltakere. Fra sesongen 2002/03 deltok han regelmessig i verdenscuprenn, og i januar 2003 tok han sine første poeng ved å bli nr. 27 på 30 km klassisk fellesstart i Otepää. To uker senere ble han nr. 24, igjen i klassisk fellesstart. Disse resultatene gjorde at han ble tatt ut til VM 2003 i Val di Fiemme. Der ble han nr. 19 på den klassiske tremila, som ble arrangert med fellesstart. På sprintdistansen, som ble arrangert i fristil, ble han nr. 41, og på jaktstarten ble han nr. 42. Han gikk også for det estiske stafettlaget, som ble nummer 8. 

I de påfølgende år stagnerte Rehemaas utvikling, og bare sjelden greide han å ta et og annet verdenscuppoeng. Han ble likevel tatt ut til OL 2006 i Torino. Der ble hans beste resultat en 32.-plass i jaktstarten. Den samme plasseringen fikk han under VM 2007 i Sapporo på 50 km klassisk. 

Først i sesongen 2007/08 stabiliserte han prestasjonene på et høyere nivå, og plukket jevnlig verdenscuppoeng. Hans hittil beste resultat i et verdenscuprenn er fjerdeplassen i prologen på Tour de Ski 2008/09, der han var tre tidels sekund for sent ute til å ta tredjeplassen (som gikk til Petter Northug).

## Referanser


## Eksterne lenker
*
Toppserien 2009 overganger

Dette er en oversikt over spillerforandringer fra avsluttet sesong 2008 til sesongstart Toppserien 2009. Oversikten gjelder bare bekreftede overganger og nedtrappinger mellom siste kamp i 2008 og første i 2009. Det er gjort justeringer i forhold til spillere som meldte sin karriereslutt, men som gjorde comeback og spillere som avlyste sine overganger eller fikk dem avlyst, men ikke spillere som kom til klubben etter første serierunde 2009.

## Noter
Smalvingefly

**Smalvingefly** (*Chilodes maritima*) er en sommerfugl som tilhører familien nattfly (Noctuidae). Denne sjeldne arten er knyttet til takrørskog ved næringsrike ferskvann.

## Utseende
Et middelsstort (vingespenn 28 – 33 mm), spinkelt nattfly med smale vinger. Forkroppen og forvingen er vanligvis nokså ensfarget gulgrå, sjeldnere har forvingen markerte, mørke, nyre- og ringmerker. Bakkroppen og bakvingen er hvite.

## Levevis
Arten er knyttet til takrør (*Phragmites australis*). Larvene lever inne i stengler av takrør som er angrepet av andre minerende insekter, og spiser disse, enten levende eller døde, også parasiterte pupper. De voksne sommerfuglene flyr i juli – august.

## Utbredelse
Smalvingeflyet finnes i Europa, unntatt lengst i nord og sør, og i Lilleasia. I Norge forekommer det noen få steder mellom Oslo og Farsund i Vest-Agder. Den er listet som hensynskrevende (DC) på Norsk rødliste for arter, og kan være truet blant annet av drenering av næringsrike vann med takrør.

## Kilder
* Norges sommerfugler – Smalvingefly http://www.toyen.uio.no/fagene/zoologi/insekter/norlep/noctuidae/maritima.html
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/c/chilodes_maritima.html
* *Chilodes maritima* på UK moths: https://web.archive.org/web/20071026051541/http://www.ukmoths.org.uk/show.php?bf=2391
## Eksterne lenker
*
Bakkeurtefly

**Bakkeurtefly** (*Athetis gluteosa*) er en sommerfugl som tilhører familien nattfly (Noctuidae). Denne arten finnes bare i Gudbrandsdalen og Ottadalen i Norge og er trolig en varmetidsrelikt, det vil si at de nåværende norske bestandene er rester etter en videre utbredelse i en varmere periode. 

## Utseende
Et middelsstort (vingespenn 24 – 27 mm), forholdsvis slankt, lysgrått nattfly. Hunnen er litt mørkere på farge og mer tettbygd enn hannen. Forvingen er nesten ensfarget lysgrå, vanligvis bare med to antydete, mørke tverrstriper. Bakvingen er hvit, litt gråaktig ytterst.

## Levevis
Arten finnes på varme, tørre steder, enger og tørre bakker. Larven lever på ulike urter og overvintrer. De voksne sommerfuglene fly i slutten av juni og i juli.

## Utbredelse
Bakkeurteflyet finnes spredt over mye av Europa, bortsett fra lengst i sør og nord, og østover til Korea og Japan. I Norge forekommer det bare i Gudbrandsdalen opp til Otta og i Ottadalen til Lom.

## Referanser




## Kilder
* Norges sommerfugler – Bakkeurtefly http://www.toyen.uio.no/fagene/zoologi/insekter/norlep/noctuidae/gluteosa.html
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/a/athetis_gluteosa.html
## Eksterne lenker
*
Cellofan

**Cellofan** er en tynn gjennomsiktig, plastlignende folie lagd av regenerert cellulose. Folien har lav permeabilitet for luft, oljer og bakterier, noe som gjør den anvendelig i mange forpakningsformål. Den er 100 % bionedbrytbar.

## Produksjon
Fremstillingsmåten er lik som for viskose frem til ekstruderingen, men det ektruderes gjennom en slisse i stedet for en dyse (spinrette).

Cellulose blir oppløst i kaustisk soda.
:(C6H10O5)n + nNaOH → (C6H9O4ONa)n + nH2O
Løsningen blir presset mellom valser for å få ut overskudd av væske og danner ark. Arkene hakkes eller kuttes opp til pulver. Pulveret «eldes» i kontakt med oksygen. Deretter blir pulveret blandet med karbondisulfid og temperaturen holdes på 20 – 30 °C for å få en kontrollert reaksjon. Det dannes da cellulosexantat.
:(C6H9O4ONa)n + nCS2 → (C6H9O4O-SC-SNa)n
Pulveret skifter farge til gult. Det gule pulveret blir løst i lut og det dannes viskose. Viskoseløsningen får stå å «modne».
:(C6H9O4O-SC-SNa)n + nH2O → (C6H10O5)n + nCS2 + nNaOH
Etter modningen blir viskoseløsningen filtrert for å fjerne eventuelle forurensninger. Løsningen blir så avgasset for å fjerne luftbobler. Detter går løsningen til ekstrudering gjennom en slisse inn i et syrebad av svovelsyre. 
:(C6H9O4O-SC-SNa)n + ½nH2SO4 → (C6H10O5)n + nCS2 + ½nNa2SO4
Det dannes da en film som går videre gjennom flere bad for å vaske bort restkjemikalier, bleking og behandling med glyserol for å gjøre filmen mindre sprø.

## Anvendelse
Cellofan anvendes mye til forpakninger. Særlig egnet til matvarer siden permeabiliteten er lav. Det anvendes i tape. Anvendes som et slippmiddel under produksjon av glassfiber og gummi, som halvgjennomtrenglig membran i enkelte typer batterier.

Bruken av cellofan har gått ned siden 1960-årene, på grunn av at plastprodukter har overtatt applikasjonene. Siden det er 100 % biodegraderbart har det fått økt popularitet i matvareforpakninger.

## Historie
Cellofan ble oppfunnet av den sveitsiske kjemikeren Jacques E. Brandenberger da han var ansatt i en restaurant. I 1900 ble han inspirert av vinsøl på en duk og fant ut at han skulle lage en duk som var væskeavstøtende i stedet for absorberende. Etter litt prøving med viskose&shy;beleggninger på tøy kom han frem til cellofan. Det tok enda ti år innen han hadde perfeksjonert cellofanfilmen. I 1912 konstruerte han en maskin for fremstillingen og kalte produktet «Cellophane» fra *cellulose* og *diaphane* (gjennomsiktig). Året etter ble produksjonen industrialisert.

## Referanser
Lusaka internasjonale lufthavn

**Lusaka internasjonale lufthavn**  er en flyplass i Lusaka, Zambia og er hub for Zambian Airways.

## Ruter
*Air Zimbabwe (Harare)
*British Airways (London-Heathrow)
*Ethiopian Airlines (Addis Ababa)
*Kenya Airways (Nairobi, Lilongwe)
*Kulula.com (Johannesburg)
*Proflight Commuter Services (Livingstone)
*South African Airways (Johannesburg)
*TAAG Angola Airlines (Luanda)
*Zambia Skyways (Lubumbashi)

## Eksterne lenker
*
Historie i historien

**Historie i historien**, også referert til som en «innebygd fortelling», er et litterært virkemiddel, hvor en historie fortelles i handlingen til en annen historie og der en litterær figur i en fortelling blir fortelleren i en annen historie (innenfor den første). Flere lag med historier i historier kalles noen ganger nestede historier. Det kan være en film som kan vise karakterene som ser en kortfilm; eller en roman kan inneholde en novelle inni romanen. En historie i en historie kan brukes i alle typer fortellinger, som dikt og sanger.

Et skuespill kan ha et kort skuespill inni seg, for eksempel i Shakespeares skuespill *[[Hamlet]]*; et skuespill ved navnet *The Murder of Gonzago* (senere endret til *The Mouse-trap*) blir framført av noen omreisende skuespillere, etter oppfordring fra prins Hamlet selv. Dette grepet var særdeles for å fremme handlingen i *Hamlet* og det som gir prins Hamlet bekreftelse på at onkelen hans faktisk er mannen som myrdet hans far.

Historier i historier kan brukes rett og slett for å forbedre underholdningen for leseren eller seeren, eller de kan fungere som eksempler for å lære andre karakterer lekser. Den indre historien har ofte en symbolsk og psykologisk betydning for karakterene i den ytre historien. Det er ofte en viss parallell mellom de to historiene, og fiksjonen i den indre historien brukes til å avsløre sannheten i den ytre historien (jf. *Hamlet*). Ofte brukes historiene i en historie til å satirisere synspunkter, ikke bare i den ytre historien, men også i den virkelige verden. Når en historie fortelles i en annen i stedet for å bli fortalt som en del av handlingen, lar det forfatteren spille på leserens oppfatninger av karakterene – motivene og historiefortellerens pålitelighet blir automatisk stilt spørsmål ved.

Historier i en historie kan avsløre bakgrunnen til litterære figurer eller hendelser, fortelle om myter og legender som påvirker handlingen, eller til og med virke som irrelevante avvik fra handlingen. I noen tilfeller er historien i en historie involvert i handlingen i den ytre historiens handling. I andre er den indre historien uavhengig, og kan enten hoppes over eller stå separat, selv om mange subtile forbindelser kan gå tapt. Ofte er det mer enn ett nivå av interne historier, noe som fører til dypt nestet fiksjon. *[[Mise en abyme]]* er den franske betegnelsen for et lignende litterært virkemiddel (refererer også til praksisen i heraldikk med å plassere bildet av et lite skjold  på et større skjold).

## Referanser


## Eksterne lenker
* «What Is a Story Within a Story? 7 Examples of Nested Stories», *MasterClass*
* «Historie i historien», *Filmrommet, skolekino*, spørsmål og diskusjon om er Anne Frank''
Karabinhake

En **karabinhake**, også kalt **karabin** og **karabinkrok**, er en metallring (i stål eller aluminium) av ulik utforming, med en fjærbelastet åpningsarm. Fjærlåsmekanismen gjør at ringen kan åpnes og lukkes raskt. En skrukarabin er en karabinhake med en skrumuffe for låsing av åpningen. Ordet karabinhake kommer av tysk *Karabinerhaken*, som betyr «krok for en karabin» (et lett gevær med kort løp).

Karabinhaker brukes i aktiviteter som innebærer bruk av tau, både innen sport, som klatring og seiling, og til sikringsarbeid innen industri eller anleggsvirksomhet.

## Kilder
* 

## Eksterne lenker
*
Valkyrie (film)

***Valkyrie*** er en amerikansk historisk dramafilm fra 2008. Den er satt til Tyskland under andre verdenskrig og skildrer 20. juli-attentatet iscenesatt av høyere tyske offiserer for å likvidere Adolf Hitler. Filmen er regissert av Bryan Singer og manuskriptet er skrevet av Christopher McQuarrie.

Tom Cruise opptrer i filmen som hovedprotagonisten oberst Claus von Stauffenberg, en av nøkkelpersonene i attentatet. Kenneth Branagh, Bill Nighy, Eddie Izzard, Terence Stamp og Tom Wilkinson medvirker også.

Det vakte negative reaksjoner i den tyske offentligheten, og i Stauffensbergs familie at Tom Cruise spilte rollen som Claus von Stauffenberg. Dette hadde sin bakgrunn i Cruise' tilknytning til scientologi, noe som er svært omstridt i Tyskland. Dette gjorde det vanskelig for produsentene å få filme på steder som var viktige for handlingen, men fikk til slutt tillatelse til å filme på sentrale steder som Bendlerblock, som også er et nasjonalt minnested for de som ble henrettet som følge av attentatet, da flere av dem, inklusive Stauffenberg, ble henrettet her.

Men motstanden mot Cruise førte til at filmselskapet tonet ned hans deltakelse i markedsføringen av filmen.

Filmen ble forsinket flere ganger, og utgivelsestidspunktet ble flyttet fra det opprinnelige 27. juni 2008.

## Medvirkende

## Referanser

	
## Eksterne lenker
* 
* 
*
Inne i fjordene

***Inne i fjordene*** (opprinnelig *Inde i fjordene*) er en roman av den norske forfatteren Peter Egge, utgitt i 1920.

Romanen er en slektsroman, knyttet til gård *Borg* i en bygd på Innherred. Husfruen *Ulrikke* har bakgrunn i embetsstanden, faren *Herman Grack* er sakfører, ordfører og stortingsmann, mens ektemannen *Eilif Sand* er av bondeslekt, og sønn av *Gammel-John på Borg*. I romanens andre halvdel er Rikke og Eilifs datter *Siri Borg* hovedperson, både som gårdens redningskvinne og i sitt umulige kjærlighetsforhold til den radikaliserte husmannsgutten *Tryggve Borg*, nå lege i hovedstaden. Romanens handling er lagt fra 1870-årene og til ca. 1910. En tale som Bjørnson holdt på Stiklestad i 1882 er også skildret i romanen. 

Alfred Hauge peker på at boka både er en slektsroman som favner over tre generasjoner, en ekteskapsroman, en bygderoman og en klasseroman. Tidens klasseskiller mellom embetsstanden, bondestanden og husmenn er en viktig del av romanens virkelighet. 

## Referanser
Baqa’a

**Baqa'a** (البقعة) er en palestinsk flyktningleir ca. 20 km nord for Amman i Jordan. FN har registrert 80.100 palestinske flyktninger bosatt der (2008). Med dette er leiren Jordans største. 

## Kilder
*Baqa'a refugee camp, UNRWA
Jostein Holmen

**Jostein Holmen** (født 16. august 1947 i Verdal) er en norsk professor i medisin, som blant annet har hatt en sentral rolle i opprettelsen og gjennomføringen av Helseundersøkelsen i Trøndelag (HUNT).

Han ble i 1978 gift med Turid Lingaas Hanssen.

Kongen utnevnte i 2011 Holmen til ridder av 1. klasse av St. Olavs Orden «for hans innsats for norsk folkehelse.»

## Referanser


## Eksterne lenker
Ashk Dahlén

**''Ashk'' Peter Dahlén** (født 3. juni 1972 i Tafresh, Iran) er en svensk dosent i iranske språk ved Uppsala universitet og oversetter av klassisk persisk og avestisk litteratur.

Ashk Dahlén disputerte i 2002 ved Uppsala universitet på en avhandling om diskusjonen vedrørende islamsk lov og kunnskapsteori i dagens Iran. Avhandlingen ble publisert i 2003 med tittelen "Islamic Law, Epistemology and Modernity: Legal Philosophy in Contemporary Iran" (Routledge, New York) og ble i 2004 tildelt Beskow-priset fra Kungliga Vitterhets Historie och Antikvitets Akademien. Han ble 2014 utnevnt til dosent i iranske språk ved Uppsala universitet.

Ashk Dahlén er kjent for en rekke oversattninger av persisk litteratur, deriblant Rumi, Araqi, Hafiz og Nizami Aruzi. Han mottok i 2002 Global Village Award fra instituttet Abrahams barn i Stockholm for sin oversettelse av Rumi, *Vassflöjtens sång*. Ashk Dahlén er Founding President i Skandinavisk selskap for iranistikk.
 
Ashk Dahlén var førsteamanuensis i persisk ved Universitetet i Oslo mellom 2009 og 2012.

## Bibliografi (svensk i utvalg)
**Oversettelser**

* Jalal al-din Rumi, *Vassflöjtens sång*, Lund: Ellerströms, 2001 (2. utgave 2009).
* Fakhr al-din Araqi, *Gnistornas bok*, forord av Bo Utas, Umeå: Rosengårdens, 2005.
* Shams al-din Hafiz, *Dikter*, Umeå: H:ström, 2007 (2. utgave 2010, 3. utgave 2021).
* Nizami Aruzi, *Fyra skrifter*, Stockholm: Atlantis, 2010.
* Zarathustra, *Sånger*, Umeå: H:ström, 2023.

**Bøker**
* Ashk Dahlén & Simon Sorgenfrei (red.), *Kärleken begär att detta tal skall fram: Jalal ud-din Rumis liv, lära och lyrik*, Stockholm: Molin & Sorgenfrei, 2008.
* Ashk Dahlén & Carina Jahani (red.), *Iran: 4 000 år av historia, konst, religion, litteratur och språk*, Uppsala: Uppsala universitet, 2014.
* Ashk Dahlén (red.), *Antikens Persien*, Umeå: H:ström, 2016.
* Ashk Dahlén (red.), *Achaemenid Anatolia: Persian Presence and Impact in the Western Satrapies 546–330 BC*, Uppsala: Acta Universitatis Upsaliensis, 2020.

**Lærebøker**
* *Modern persisk grammatik*, Stockholm: Ferdosi, 2010 (2. utgave 2014, 3. utgave 2017, 4. utgave 2023).
* *Persiska för nybörjare*, Stockholm: Ferdosi, 2012 (2. utgave 2016, 3. utgave 2023).

## Se også
* Iranistikk

## Referanser


## Eksterne lenker
* Ashk Dahléns hjemmeside
* "Persepolis skatter i rättslig tvist" Artikkel av Ashk Dahlén
* "Krigarkung föregrep mänskliga rättigheter" Artikkel av Ashk Dahlén
* "The Persian Empire" Intervju med Ashk Dahlén (engelsk)
*
Per Nørgaard Sørensen

**Per Nørgaard Sørensen** (født 1960), kjent under pseudonymet **Nordigarden**, er en dansk-norsk humorist og forfatter av limericker.

Nordigarden var limerick-leverandør for sportskommentatoren Jon Herwig Carlsen under sportssendinger på NRK. Samarbeidet begynte så smått i forbindelse med Vinter-OL 1994 på Lillehammer. 

Nordigarden har sammen med Carlsen gitt ut boken *Poeski for sportsidioter* i 2003 (Epoke forlag). Han er også fast spaltist på nettsiden nordigarden.com og redaktør for bladet *Den femte linje*. 

Nordigarden ga i mai 2009 ut boken *Sikke noget sludder* med 200 danske limericker (Nordigarden forlag). Nordigardens bok nr. 3 heter *Tow på Tåppi å To’es. I gu'e slat To'esda's digt - å let te' *, og ble gitt ut på Nordigarden forlag i april 2019. Boken er en samling av limericker på den danske dialekten vendelbomål. Mange av limerickene er tidligere offentliggjort på YouTube som *To'esda's digt*. Bok nr 4 ble gitt ut i 2023 som *Nordigarden på Tour* og er en samling av limericker om danske og norske rytteres innsats primært i Tour de France i perioden 2004-2023, men også andre mesterskap. Seneste utgivelse heter "Poeski for Sportsidioter - Gullrekka" som tar for seg 108 norske VM-gull i Nordiske grener fra og med 1997 og frem til VM 2025 - også i Trondheim.

Sørensen er sivilingeniør av utdannelse og jobber til daglig som senioringeniør i firmaet Concrete Structures.

## Bibliografi
Nordigarden er bidragsyter i følgende utgivelser:
**En lettlivet lauskar fra Løken og 250 andre limericker* (Limericker, Frifant Forlag, 2000)
**Gøy å strikke med tykke pinner* (modell, Cappelen forlag, 2005)
**Endringsglede* (Limericker, Humorologisk forlag, 2008)
**[[Bjæsken]]* (limericker, Bjæsken I/S, 2009, 2010, 2011)
**[[Donald Duck & Co]]* (Norduckgardens limerickskole, uke 8 2011)
**Tow på tåppi å Toes - i gu'e slat limericker - å let te*' (Nordigarden forlag 2019)
* Skipodden (limericker i ukentlig podcast vintersesongen, 2020/2021)
* Nordigarden på Tour (Nordigarden forlag 2023)
* Sofa Cykling (limericker i ukentlig podcast 2024)
* Poeski for Sportsidioter - Gullrekka (Nordigarden forlag 2024)

## Referanser


## Eksterne lenker
* Nordigardens hjemmeside
* Link til Nordigarden på Youtube, Vers fra et værelse i Versailles, Vers fra en veranda i Vestfold, Vers fra et vindstilleVendsyssel, A håår liiiii'e en kommentar, Lockdown lyrik og mange andre limericker
Dance Passion – The Remix Album

***Dance Passion – The Remix Album*** er et album av Roxette, utgitt i mars 1987. 

Albumet er en remixversjon av Roxettes debutalbum Pearls of Passion* fra [[1986]].

== Sporliste ==
#«I Call Your Name» <small>*(Kaj Erixon remix)*</small>
#«Soul Deep» <small>*(Kaj Erixon remix)*</small>
#«Like Lovers Do» <small>**(Kaj Erixon remix)*
#«Neverending Love» (René Hedemyr remix)*</small>
#«Goodbye to You» <small>*(Kaj Erixon remix)*</small>
#«Secrets That She Keeps» <small>*(Alar Suurna remix)*</small>
#«Joy of a Toy» <small>*(Kaj Erixon remix)''

## Eksterne lenker
*
Fortinbras

**Fortinbras** er navnet på to mindre, fiktive rollefigurer fra William Shakespeares tragedie *[[Hamlet]]*. Den mest kjente av dem er en norsk kronprins med et par korte scener i løpet av skuespillet, som leverer de avsluttende linjer om en håpefull fremtid for det danske monarkiet og dets folk.

Fortinbras er også navnet til den tidligere kongen av Norge, faren til kronprins Fortinbras. Kong Fortinbras blir drept i kamp mot Kong Hamlet i skuespillets forhandling (antecedent). Historien om slaget mellom de to blir fortalt av Horatio i skuespillets første akt, første scene (I,i).

## Referanser
Liste over episoder av The Suite Life On Deck

Her er en liste over episoder i serien The Suite Life On Deck.

## Episoder

### Sesong 1
* The Suite Life On Deck sesong 1
* Phill Lewis tapte fire episoder under filminga til den nye Disney Channel filmen "Dadnapped" 
* Debby Ryan tapte two episodes.
* Ashley Tisdale spilte hennes rolle som Maddie Fitzpatrick for en episode.
* Kim Rhodes spilte hennes rolle som Carey Martin for to episode.
* Brian Stepanek spilte hans rolle som Arwin Hockhauser i en episode.
* Tiya Sircar har en øvrig rolle som Padma.

### Det søte liv til sjøs har kommet med en andre sesong.
Spionen som knuffet meg

En hemmelig agent kommer om bord i S.S Tipton. Han trenger Zack og Codys hjelp. Bailey tror Cody lyver når han forteller det. Men alt ordner seg til slutt
Engurtefly

**Engurtefly** (*Athetis pallustris*) er en sommerfugl som tilhører familien nattfly (Noctuidae). Denne sjeldne arten finnes bare på Østlandet i Norge.

## Utseende
Et middelsstort (vingespenn hos hunnen 23 – 26 mm, hos hannen 29 – 35 mm), middels kraftig, grått nattfly. Hunnen er mørkere på farge og har smalere vinger enn hannen. Forvingen er grå, vanligvis med to forholdsvis tydelige, mørke tverrlinjer. Nyre- og ringmerkene er mørke på farge, men de er små og kan være ganske utydelige. Bakvingen er gråhvit.

## Levevis
Arten lever på enger med noe buskvegetasjon. Larven lever på ulike urter, og overvintrer i bakken. De voksne nattflyene flyr i juni – juli.

## Utbredelse
Engurtefly finnes i Europa og videre østover til Japan. I Norge er den bare funnet på Østlandet fra Oslo i sør til Dombås i nord, og det ser ut til å være sjeldent overalt. Denne arten kan være truet av bruksendringer i landbruket som fører til at enger gror igjen eller at artssammensetningen endres på grunn av gjødsling.

## Referanser




## Kilder
* Norges sommerfugler – Engurtefly http://www.toyen.uio.no/fagene/zoologi/insekter/norlep/noctuidae/pallustris.html
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/a/athetis_pallustris.html
* *Athetis pallustris* på UK moths: https://web.archive.org/web/20071031121256/http://www.ukmoths.org.uk/show.php?bf=2392
## Eksterne lenker
*
Syrefly

**Syrefly** (*Dypterygia scabriuscula*) er en sommerfugl som tilhører familien nattfly (Noctuidae). Denne karakteristiske arten finnes på Østlandet og Sørlandet i Norge.

## Utseende
Et middelsstort (vingespenn 36–39 mm), kraftig, mørkegrått nattfly med et karakteristisk vingemønster. Forkroppen er brunsvart med en M-formet, lysbrun tegning midt på ryggen. **Forvingen** er mørkt skifergrå med svartkantede nyre- og ringmerker, ved bakhjørnet er det et stort, lyst brungrått felt som er avgrenset av en svart bølgelinje. Det er også et, mer diffust, lyst felt ved vingespissen. De lyse feltene har noen mørkere lengdestreker. Vingefrynsene langs ytterkanten er mørkt gråbrune med ca. 8 hvite, kileformede flekker. **Bakvingen** er grå.

## Levevis
Syreflyet kan finnes både i åpen skog og på urterike enger. Larvene lever på syrer (*Rumex* spp.) og tungras (*Polygonum* spp.). Den ovenvintrer som en puppe i bakken. De voksne sommerfuglene flyr om natten i juni–august.

## Utbredelse
Syreflyet er utbredt i Europa, unntatt lengst i nord, i det vestlige Asia og i det østlige Nord-Amerika. I Norge finnes den på Sørlandet og det sørlige Østlandet, det nordligste kjente funnet er fra Nesbyen.

## Kilder
* Norges sommerfugler – Syrefly http://www.toyen.uio.no/fagene/zoologi/insekter/norlep/noctuidae/scabriuscula.html
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/d/dypterygia_scabriuscula.html
* *Dypterygia scabriuscula* på UK moths: https://web.archive.org/web/20071019030655/http://ukmoths.org.uk/show.php?bf=2301
## Eksterne lenker
*
Haugsdalen Skisenter

**Haugsdalen Skisenter** var et skisenter som lå i Skaugdalen i Indre Fosen kommune. 

## Historie
Anleggsarbeidet ved Haugsdalen Skisenter AS ble påbegynt i 1985.

Heisen var kjøpt og importert fra Sveits og stod ferdig november/desember 1986. Skisenteret  ble nedlagt i 2024.

## Referanser


## Eksterne lenker
* Haugsdalen Skisenters nettsted
Horatio

**Horatio** er en rollefigur fra William Shakespeares tragedie *[[Hamlet]]*. Han er venn av prins Hamlet fra universitet i Wittenberg. Horatios opphav er ukjent, selv om han åpenbart er fattig, og var til stede på slagmarken da Hamlets far overvant «det ambisiøse Norge». Horatio er åpenbart ikke involvert i intrigene ved det danske hoffet. Han blir ofte omtalt uten noen spesiell posisjon ved hoffet, men snarere som en «venn av Hamlet».
Skyggefly

**Skyggefly** (*Rusina ferruginea*) er en sommerfugl som tilhører familien nattfly (Noctuidae). Den er vanlig nord til Nord-Trøndelag i Norge.

## Utseende
Et middelsstort (vingespenn 32 – 39 mm), kraftig bygd, gråbrunt nattfly. Hannen har dobbelt kamtannede antenner, hunnen trådformede. Vingene er forholdsvis korte og brede, særlig hos hannen. Forvingen er gråbrun med mørke tverrlinjer. Langs framkanten er det noen små, hvite flekker, og nyremerket er delvis kantet med hvitt. Bakvingen er lyst brungrå, noe mørkere hos hunnen.

## Levevis
Denne arten kan finnes i mange ulike habitater, både i skog og i mer åpne områder. Larven lever på ulike urter og utvikler seg mellom august og mai. De voksne sommerfuglene flyr i mai – juni.

## Utbredelse
Skyggeflyet er utbredt over hele Europa og videre østover til Sajanfjellene i Sentral-Asia. I Norge er den vanlig, ofte tallrik, nord til Nord-Trøndelag.

## Kilder
* Norges sommerfugler – Skyggefly http://www.toyen.uio.no/fagene/zoologi/insekter/norlep/noctuidae/ferruginea.html
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/r/rusina_ferruginea.html
* *Rusina ferruginea* på UK moths: https://web.archive.org/web/20071108165734/http://www.ukmoths.org.uk/show.php?bf=2302
## Eksterne lenker
*
Liste over ordførere i Elverum

**Liste over ordførere i Elverum** begynner i 1837, da Elverum formannskapsdistrikt ble opprettet som følge av de nye formannskapslovene. 
## Historie

De første ordførerne var en blanding av embetsmenn, storbønder og lokale forretningsdrivende. Fra gården Gaarder kom tre ordførere: Hans Øvergaard, Gulbrand Øvergaard og John Aakrann, mens kjøpmannen og gründeren Andreas Grøtting var ordfører i fire adskilte perioder. Fire av ordførerne mellom 1879 og 1893 – gårdbrukerne og skogeierne Gunder Sætersmoen, Henrik Opsahl, Ole Rogstad og Helge Væringsaasen – var forretningskompanjonger ved at de alle var medeiere i det norskfinske skogbruksselskapet Hallabolaget (1871–1916), sammen med fem andre skogeiere fra Elverum.

Forholdstallsvalg og partilister ble introdusert ved kommunevalget i 1898; først bare med to lister: Venstre og Høyre. I 1901 kom Arbeiderdemokratene med, og fra 1913 Arbeiderpartiet. I 1898 ble det også introdusert treårige valgperioder. Før 1898 valgte man representantene til kommunestyret gjennom flertallsvalg. Flere av ordførerne fra perioden mellom 1880 og innføringen av partilister i kommunevalget hadde en kjent partitilknytning gjennom partiorganisasjon og stortingsvalg, selv om de ikke var valgt på partiliste i kommunestyret.

Ved århundreskiftet var Elverum preget av radikale og liberale politikere fra Venstre og Arbeiderdemokratene – som Helge Væringsaasen, Gunnar Skirbekk og skolelederne Eivind Torp og Olav Andreas Eftestøl, mens Arbeiderpartiet i 1917 innledet en praktisk talt hundre år lang dominans i kommunepolitikken.

Fire av ordførerne har vært stortingsrepresentanter: Hans Øvergaard, Eivind Torp, Olav Andreas Eftestøl og Olav Jørgen Sæter. Flere har vært vararepresentanter. Per-Gunnar Sveen gikk fra å være ordfører i Elverum til fylkesrådsleder i Hedmark.

Den første kvinnelige ordføreren var Kjersti Borgen (Sp) i 1980. Den lengstsittende ordføreren har vært Markvard Bækken (Ap), som overtok da forgjengeren døde i vervet i 1962, og satt i tilsammen 17 år.

Ved valgene til og med 1991 tiltrådte det nyvalgte kommunestyret og ordføreren ved årsskiftet etter valget, slik at den som ble valgt ved valget i 1919, tiltrådte 1.1.1920. Etter 1991 har ordførerne tiltrådt i oktober i valgåret.

## Ordførere
I de tilfellene fra 1879 til 1897 hvor partitilknytning er angitt i parentes gjelder det personer som hadde en kjent partitilknytning, men som ikke var valgt på partiliste ved kommunevalget.

## Referanser




## Eksterne lenker
*
Mormo maura

**Maureren** (*Mormo maura*) er en sommerfugl som tilhører familien nattfly (Noctuidae).
Denne store, til dels vandrende arten er foreløpig ikke påtruffet i Norge, men det finnes funn fra Finland og Danmark.
## Utseende
Et stort (vingespenn 55 – 68 mm), gråbrunt nattfly med brede vinger som har bølgete ytterkant. **Forvingen** er gråbrun med et bredt, mørkere tverrbånd litt innenfor midten. I fremkant av dette båndet er det tre firkantede, mørke flekker. I vingspissen er det en lysgrå flekk, fra denne går det et smalt, lyst, siksak-tverrbånd til bakhjørnet. **Bakvingen** er gråbrun, mørk i den ytterste delen, med en lys tverrstripe midt på. Larven er naken, kort og trinn, lyst gråbrun på farge med lyse skråstriper på sidene.

## Levevis
Denne arten kan finnes i mange ulike miljøer, men det bør ikke være for tørt. Den påtreffes gjerne i hager og på skrotemark. Larvene lever på urter som unge, etter at de har overvintret lever de på slåpetorn (*Prunus spinosa*) og andre busker og løvtrær. De voksne sommerfuglene flyr om natten i juli – august i Storbritannia. De kommer sjelden til lys, men lar seg derimot lett lokke med sukker. Om dagen sitter de ofte mange sammen i tette klynger. Arten kan vandre noe og dermed dukke opp nord for det egentlige utbredelsesområdet.

## Utbredelse
Den er utbredt i Nord-Afrika, Sør- og Mellom-Europa, i Midtøsten og i Sentral-Asia østover til Turkestan. Enkelte eksemplarer er funnet så langt nord som Finland, men hittil ikke i Norge.

## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* *Mormo maura* på UK moths: https://web.archive.org/web/20071019024852/http://ukmoths.org.uk/show.php?bf=2300
## Eksterne lenker
*